CELEX: 62018TN0084
Language: sl
Date: 2018-02-15 00:00:00
Title: Zadeva T-84/18: Tožba, vložena 15. februarja 2018 – VG/Komisija

30.4.2018   
            
            
               SL
            
            
               Uradni list Evropske unije
            
            
               C 152/37
            
         Tožba, vložena 15. februarja 2018 – VG/Komisija
   (Zadeva T-84/18)
   (2018/C 152/47)
   Jezik postopka: angleščina
   
      Stranki
   
   
      Tožeča stranka: VG (zastopnika: G. Pandey in V. Villante, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               najprej na podlagi člena 270 Pogodbe o delovanju Evropske unije po potrebi ugotovi, da člen 90 Kadrovskih predpisov ni veljaven in da se ne uporablja za ta postopek;
            
         
               —
            
            
               prvič, sklep Evropskega urada za izbor osebja (EPSO) z dne 30. oktobra 2017, s katerim je bila zavrnjena pritožba tožeče stranke z dne 31. julija 2017, razglasi za ničen;
            
         
               —
            
            
               drugič, sklep EPSO z dne 19. aprila 2017, s katerim je bila zahteva tožeče stranke za proučitev odločitve EPSO/natečajna komisija o njeni nepripustitvi k naslednji fazi natečaja, razglasi za ničen;
            
         
               —
            
            
               tretjič, odločitev z dne 6. februarja 2017 na računu EPSO o neuvrstitvi tožeče stranke na osnutek seznama izbranih kandidatov za namene natečaja EPSO/AD/323/16 razglasi za nično;
            
         
               —
            
            
               četrtič, obvestilo o natečaju EPSO/AD/323/16, objavljeno 26. maja 2016, (1) razglasi za nično;
            
         
               —
            
            
               nazadnje, osnutek seznama uradnikov, izbranih za udeležbo na navedenem natečaju, v celoti razglasi za ničen;
            
         
               —
            
            
               tožeči stranki dodeli odškodnino v znesku 50 000 EUR in
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: očitna napaka pri presoji, ki jo je storila EPSO/ natečajna komisija pri ocenjevanju delavnih izkušenj tožeče stranke, in kršitev Prologe III zadevnega obvestila o natečaju, v katerem so navedene podrobnosti o zahtevanih delovnih izkušnjah.
            
         
               2.
            
            
               Drugi tožbeni razlog: kršitev člena 41 Listine Evropske unije o temeljnih pravicah in pravice tožeče stranke do zaslišanja ter kršitev obveznosti obrazložitve in člena 296 Pogodbe o delovanju Evropske unije.
            
         
               3.
            
            
               Tretji tožbeni razlog: kršitev členov 1, 2, 3 in 4 Uredbe št. 1/58, (2) kršitev členov 1d in 28 Kadrovskih predpisov in člena 1(1)(f) Pogodbe III k tem predpisom ter kršitev načel enakega obravnavanja in prepovedi diskriminacije.
            
         
      (1)  UL 2016, C 187, str. A/1.
   
      (2)  Uredba št. 1 o določitvi jezikov, ki se uporabljajo v Evropski gospodarski skupnosti (UL, posebna izdaja v slovenščini, poglavje 1, zvezek 1, str. 3).